Kaj zmore moje telo?
2025-09-26 08:00 - 16:00 UTC | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Delavnica bo sestavljena iz treh različnih gibalnih izzivov in nekaj mitov o našem telesu. Sedenje v krogu: vsak učenec se usede drugemu na kolena na način, da sklene krog. V primeru, da se učenci razvrstijo primerno, bodo lahko sedeli en drugemu na kolenih in hkrati podpirali tistega pred seboj.
Miselna igra s številom nog in rok na tleh. Npr. če imamo skupino 10 učencev se poda navodilo, da mora biti na tleh 10 rok in 10 nog. Učenci se razporedijo na način, ki ustreza navodilom. Nato se lahko število nog in rok poljubno spreminja.
Štafeta z žogico: skupina se razdeli v dve ekipi. Ekipi se postavita v vrsto. Sledijo poljubne igre z podajanjem žogice. Npr. žogico si podajajo med nogami ter nazaj nad glavo.
Miti: Ali lahko poližeš z jezikom svoj komolec? Ali lahko poližeš z jezikom svoj nos? Kdaj lahko premagam višje breme? Ko izvajam vajo soročno/sonožno (z obema rokama ali nogama) ali če seštejem breme, ki ga lahko premagam z levo roko/nogo in desno roko/nogo.

Znanost s krožnika v telo
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Igra prepoznavanja povezave med živili in telesom (zdravjem), sestavljanje uravnoteženega krožnika, merjenje telesne sestave, hidracija.

Skrivni svet pod mikroskopom
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Z delavnico bomo vstopili v nevidni svet. Raziskovali bomo raznolike vzorce – od listov, las in krvnih celic do bakterij in kristalov ter tako spodbujali radovednost, opazovanje in razumevanje narave z raziskovanje mikroskopskega sveta.

Spoznavanje statistike skozi igro
2025-09-26 08:30 - 11:30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Na delavnici bomo uporabili igre in primere, s katerimi bodo otroci spoznali osnove statistike ter pridobili osnovne veščine za analizo podatkov. Delavnica je namenjena osnovnošolcem, ki se bodo soočali s podatkovnim krogom: postavili bodo raziskovalno vprašanje, na podlagi katerega bodo zbirali podatke, opisali vzorec, analizirali podatke z uporabo osnovnih statističnih metod in povzemali rezultate. Namen delavnice je z uporabo podatkov na zabaven in interaktiven način spodbuditi radovednost otrok do sveta, ki jih obdaja.

Fantastične živali in kje jih posneti
2025-09-26 08:30 - 12:00 | Izola, Livade, Livade 6, Izola, 6310, Slovenija
Učenci in učitelji iz osnovnih in srednjih šol bodo imeli priložnost sodelovati pri delavnici, imenovani “Fantastične živali in kje jih posneti”, kjer se bodo otroci naučili, kako pridobivati in uporabljati podatke o prostoživečih živali. Predstavljena bo tudi znanstvena aplikacija SRNA, razvita v sklopu projekta Step Change, ki je namenjana zbiranju podatkov o prostoživečih živali. Med aktivnostmi delavnice se bodo učenci seznanili z načeli državljanske znanosti ter se naučili, kako zapisovati podatke o prisotnosti prostoživečih živali z uporabo aplikacije SRNA in kako uporabiti fotopasti za spremljanje divjih živali.
Več tukaj.

Detektiv divjih živali: razkritje nevidnih divjih živali okoli vas
2025-09-26 08:30 - 12:00 | Izola, Livade, Livade 6, Izola, 6310, Slovenija
V sklopu aktivnosti “Detektiv divjih živali: razkritje nevidnih divjih živali okoli vas” bo učencem in učiteljem predstavljeni inovativni pristopi za spremljanje biotske raznovrstnosti, ki izvajamo s pomočjo sodobnih, genetskih metod. Te omogočajo razumevanje in raziskovanje številnih lastnosti živali (s čim se prehranjujejo, v kakšnem okolju živijo, ali so v naravi njihove populacije stabilne, v kakšni meri so odporne na bolezni, kako identificiramo celotno biotsko raznovrstnosti samo v eni reakciji, idr.). Učenci in učitelji se bodo naučili tudi osnove raziskovanja na terenu, oz. kako lahko iz okolja (okoljska DNK) ali živali (npr. nabiranje dlak, iztrebkov, ostalih sledi živali), pridobimo ustrezne genetske vzorce, ki omogočajo pridobivanje številnih podatkov, pomembnih za varovanje, upravljanje in razumevanje lastnosti živali.

EU kotiček
2025-09-26 08:30 - 15:30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Informacijska točka Evropske unije Europe Direct Koper – Capodistria bo s stojnico, informativnim gradivom o delovanju in programih Evropske unije, svetovanjem, zabavno namizno igro EU namigi (in natisnjeno talno podlago igre za igranje igre tako, da je figurica človek) ter interaktivnim kvizom o raziskovanju v Evropski uniji sodelovala na Evropski noči raziskovalcev.
Več tukaj.

Pop-it
2025-09-26 09:00 - 12:30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Pop-it je fidget igrača, ki je sestavljena iz silikonskega pladnja navadne žive barve z mehurčki, ki jih je mogoče prebadati, podobno ovoju z mehurčki, ki ga je mogoče obrniti in ponovno uporabiti. Na voljo so v različnih barvah, oblikah in velikostih ter celo v nosljivih oblikah. Tržijo ga kot sredstvo za lajšanje stresa, njegova priljubljenost pa je narasla spomladi 2021 zaradi vplivnežev na TikToku, pa tudi zaradi dolgočasja in stresa, ki ju pripisujejo pandemiji COVID-19. Igrača pride skupaj s pravili igre misere NIM, ki bodo predstavljene na delavnici.
Več o igri pop-it in NIM.

Razstava Radovedni raziskovalci – varuhi znanstvene resnice v svetu neresnic
2025-09-26 09:00 - 18:00 | Dvorana Frana Miklošiča, Univerza v Mariboru
Razstava izbranih del nacionalnega nagradnega natečaja, ki jo prirejamo v sodelovanju z Zvezo prijateljev mladine Maribor.

Življenje Rimljanov skozi spoznavanje arheoloških najdb
2025-09-26 09:00 - 19:00 | Izola, Arheološki park Simonov zaliv, Simonov zaliv, Izola, 6310, Slovenija
Na primeru petih različnih arheoloških najdb (oziroma njihovih replik) bomo videli, do kakšnih zaključkov o življenju v rimski dobi lahko z njihovo pomočjo pridejo arheologi. Kaj nam lahko “povedo” npr.: fragment steklene skledice, kipec Viktorije, sigilatna čaša, opeka, stilus….?
Več tukaj.

Voden ogled Arheološkega parka Simonov zaliv
2025-09-26 09:00 - 19:00 | Izola, Arheološki park Simonov zaliv, Simonov zaliv, Izola, 6310, Slovenija
Zavetrje Simonovega zaliva je že pred 2000 leti privabilo bogate Rimljane, da so tam zgradili večje pristanišče, ob katerem je zrasla razkošna rimska obmorska vila. Danes so njeni ostanki na ogled v sklopu Arheološkega parka Simonov zaliv. Med sprehodom po parku bomo tako spoznali vilo in nekaj njenih značilnih prostorov, se seznanili z usodo lokacije po propadu vile ter nenazadnje čare in zadrege arheološkega dela.
Več tukaj.

Lažne novice in informacijska pismenost
2025-09-26 09:15 - 13:00 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Udeleženci spoznajo metode kritičnega mišljenja (s področja medijske ekologije) za razumevanje strategij produkcije lažnih novic. Naučijo se krmariti med obilico informacij v medijskem okolju in ozaveščajo svoje lastno medijsko sebstvo.
Udeleženci spoznajo:

razliko med informacijo, napačno informacijo in dezinformacijo;
učinke lažnih informacij in zakaj nihče ni imun na dezinformacije;
nekaj praktičnih veščin in informacij, kako lažne novice prepoznati in jih ozaveščati v kontekstu verodostojne medijske krajine.

V nadaljevanju vljudno vabljeni k branju in ogledu naslednjih datotek vezanih na dogodek:
Vabilo s programom je na voljo na tej povezavi.
Fotografije iz dogodka:

Postani raziskovalec prihodnosti!: Navdihujoče zgodbe mladih znanstvenikov, štipendistov Marie Skłodowska-Curie (Europark, program na odru ob 10.00 in 14.00)
2025-09-26 10:00 - 11:00 | Europark, Pobreška cesta 18, Maribor, 2000, Slovenija
Vsaka znanstvena pot se začne z vprašanjem. Z iskro radovednosti, ki preraste v raziskovanje, odkrivanje in nenazadnje v spremembo. Program Marie Skłodowska-Curie mladim raziskovalcem omogoča, da svojo vedoželjnost uresničijo v mednarodnem raziskovalnem okolju in postanejo del skupnosti, ki soustvarja prihodnost Evrope in sveta.
Na dogodku bodo predstavljene navdihujoče zgodbe treh slovenskih raziskovalcev, prejemnikov štipendij Marie Skłodowska-Curie, ki s svojim delom premikajo meje znanja:
− doc. dr. Brigita Ferčec: Dynamical Systems and Reaction Kinetics Networks (Akronim: DSYREKI)
− doc. Phd., Združeno kraljestvo Velike Britanije in Severne Irske, Matja Zalar: Liquid Phase Separation Mediated Protein Fibrillation Leading to Neurodegenerative Diseases (Akronim PROPITIOUS)
− doc. dr. Jernej Činč: Parameterised Families of Strange Attractors Described Through Inverse Limits (Akronim: PFSAIL)
Pogovor z raziskovalci, ki se bo odvijal na odru Europarka, bo vodil dr. Stojan Sorčan z Ministrstva za visoko šolstvo, znanost in inovacije.

Poslovna akademija odprte skupnosti
2025-09-26 10:00 - 13:00 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Dogodek odpira prostor za navdihujoče povezovanje med znanstveniki in gospodarstveniki, kjer raziskave, razvoj in inovacije (RRI) postanejo most med znanjem in prakso. Namen srečanja je spodbuditi sodelovanje, izmenjavo izkušenj ter predstaviti konkretne rezultate, ki nastajajo na presečišču znanosti, podjetništva in družbenih izzivov.
V ospredju bodo pogovori o tem, kako iz raziskovalnih dosežkov graditi uspešne zgodbe in kako povezovanje različnih akterjev ustvarja vrednost – tako za akademsko kot tudi gospodarsko okolje.
Osrednji govorniki dogodka bodo:

Prof. dr. Dean Korošak, prorektor za znanstvenoraziskovalno dejavnost Univerze v Mariboru in vodja projekta oooZnanost!
Doc. dr. Draško Veselinovič, predsednik uprave, Slovensko gospodarsko in raziskovalno združenje, Bruselj,
Matevž Frangež, državni sekretar, Ministrstvo za gospodarstvo, turizem in šport,
mag. Matej Rus, direktor, Tovarna podjemov,
Mag. Aleksandra Podgornik, direktorica, Štajerska gospodarska zbornica
dr. Tina Mesarič, Služba za prenos znanja in tehnologij Univerze v Mariboru.

PROGRAM dogodka je dostopen je dostopen na tej povezavi.

Voden ogled Akvarija Piran
2025-09-26 10:00 - 19:00 | Piran, Akvarij Piran, Kidričevo nabrežje 4, Piran, 6330, Slovenija
V Akvariju Piran se boste pobližje spoznali z edinstvenim podmorskim svetom Severnega Jadrana. V njem domuje okoli 140 različnih vrst organizmov, med katerimi so številčno najbolj zastopane ribe, okoli 60 vrst.
Več tukaj.

Virtualna resničnost pri razvoju vsebin za promocijo geoparka
2025-09-26 11:00 - 13:00 | Univerza na Primorskem Fakulteta za turistične študije Turistica
Geoparki po vsem svetu se soočajo s številnimi izzivi: kako ohraniti in hkrati interpretirati kompleksne naravne procese, kako nagovoriti mlajše obiskovalce, ki so vajeni interaktivnih in digitalnih vsebin, ter kako razvijati turistične produkte, ki so zanimivi, a hkrati ne ogrožajo občutljivega okolja. Virtualna resničnost omogoča ravno to – ponuja varno, trajnostno in vključujočo obliko doživetja, ki obiskovalcem približa naravne in kulturne vrednote na inovativen način. Predstavili bomo, kako smo razvili virtualno izkušnjo kolesarjenja po izbranih poteh znotraj geoparka – obiskovalci Evropske noči raziskovalcev bodo lahko na licu mesta preizkusili kratko interaktivno simulacijo vožnje po značilnih kraških pokrajinah, kjer bodo med potjo spoznavali naravne znamenitosti, geološke posebnosti in kulturno dediščino območja.

Miti in resnice o uporabi lesa
2025-09-26 12:00 - 14:00 | InnoRenew CoE, Izola, Livade, Livade 6a, Izola, 6310, Slovenija
Udeležence bomo popeljali po raziskovalnem centru in jim predstavili laboratorije ter delo raziskovalcev. Sledila bo kratka predstavitev o tokovih ogljika in ogljiku v lesu, ko podlaga za razmišljanje o lažnih predstavah in resnicah o lesu.

Posledice lažne znanosti v družbi in kako lahko ukrepamo (projekcija dokumentarnega filma, okrogla miza in delavnica)
2025-09-26 14:00 - 15:45 | Dvorana Frana Miklošiča, Univerza v Mariboru
V sodelovanju z Univerzitetno knjižnico Maribor smo pripravili dogodek, namenjen učencem, dijakom in študentom pa tudi širši zainteresirani javnosti. Najprej si bomo ogledali dokumentarni film Lažne novice – komu lahko zaupamo o lažnih novicah in psevdoznanosti ter njihovih posledicah. Sledi sproščena okrogla miza o manipulaciji, ki jih s pridom izkoriščajo mediji, spletni viri in družbena omrežja, na kateri bodo sodelovali:
• prof. dr. Janja Hojnik, Pravna fakulteta UM,
• Nina Rozman, raziskovalna novinarka, namestnica urednice Razkrinkavanja.si, Oštro.si: Center za preiskovalno novinarstvo v jadranski regiji,
• Žan Premrov, preiskovalni novinar študent, Oštro.si: Center za preiskovalno novinarstvo v jadranski regiji,
• dijaki debatnega krožka I. gimnazije Maribor.
Okrogli mizi bo sledila “Delavnica medijske pismenosti – Razkrinkavanje.si”
Udeleženci delavnice bodo prek konkretnih primerov spoznali, kako novinarji Oštra raziskujemo in preverjamo verodostojnost informacij v javnem prostoru ter kako lahko informacije v vsakdanjem življenju preverjajo ter kritično presojajo sami. Skozi konkretne primere in vaje bodo spoznali tudi orodja in tehnike za preverjanje fotografij in videoposnetkov ter vsebin, ustvarjenih z umetno inteligenco.
Na dogodek se prijavite na povezavi IzpopolniUM, kjer izberete možnost »prijava za zunanje udeležence«.

IoT podprto experimentalno raziskovanje okoljskega odtisa turizma
2025-09-26 15:00 - 16:00 | Univerza na Primorskem Fakulteta za turistične študije Turistica
Predstavili bomo IoT opremo s katero merimo okoljski odtis vedenja v turizmu in nekaj primerov raziskav, ter rezultatov raziskav.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.

Ali bi lažne novice morale postati najpomembnejša vsebina informativnih oddaj v medijih?
2025-09-26 15:30 - 17:00 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Usposobljenost uporabnika medijskih vsebin, da prepozna lažne novice, dojemamo kot eno izmed najpomembnejših prvin medijske pismenosti državljanov. Kritično razumevanje medijskih vsebin nam vsekakor pomaga, da se upremo ali izognemo različnim oblikam manipulacij z informacijami, s katerimi se v sodobnosti srečujemo tako v tradicionalnih medijih kot v drugih kanalih in oblikah komuniciranja, na družabnih omrežjih ali v medosebnem komuniciranju. Toda, ali so vse “lažne novice” zares tudi laži, polresnice ali drugačna oblika manipulacije s sprejemniki sporočil? Kaj je sploh prvotni pomen, in koliko pomenov ima angleška fraza “fake news”? Ali z njo označujemo tudi vsebine, ki so dejansko le kritična razlaga tradicionalnih novic, ki uporabnikom medijskih vsebin pomaga, da bolje razumejo dogodke in pojave v sodobnem času? Kako se lahko usposobimo, da te razlike prepoznamo in koristno uporabimo v vsakdanjem življenju?

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.

“Raziskovalci - varuhi znanstvene resnice v svetu neresnic", svečana podelitev nagrad nacionalnega nagradnega natečaja
2025-09-26 16:00 - 17:00 | Dvorana Frana Miklošiča, Univerza v Mariboru
Slavnostna podelitev nagrad izbranim avtorjem stvaritev s skupnim naslovom Radovedni raziskovalci – varuhi znanstvene resnice v svetu neresnic. V sodelovanju z Zvezo prijateljev mladine Maribor.
V nadaljevanju objavljamo poročilo o izvedbi natečaja in nekaj fotografij iz lanskoletnega dogodka:

Pripovedovalski večer z Ireno Cerar v Mitskem parku
2025-09-26 16:00 - 19:30 | Rodik, Pod lisičino, Mitski park Rodik, Rodik 6, Kozina, 6240, Slovenija
Gostja letošnjega pripovedovalskega večera v Mitskem parku Rodik bo priznana pravljičarka in pisateljica Irena Cerar, avtorica zadnje knjižne uspešnice Svetišča narave in avtorica knjig o pravljičnih poteh na Slovenskem. Večer nam bo popestrila s svojimi pravljicami, prav tako pa tudi letos vabimo udeležence k pripovedovanju svojih pravljic.
Večer bo tudi tokrat organiziran v prijetnem okolju v naravi Pod lisičino, kjer naj bi svoje sledi v kamnu puščala strašna šembilja. Dogodek se bo odvil v okviru Evropske noči raziskovalcev v petek, 26. septembra 2025. Zberemo se pred Centrom za obiskovalce Mitskega parka (Rodik 6) ob 16.00, kjer nas čaka voden ogled razstave, nato pa gremo Pod lisično.
Več tukaj.

Znanstveni slam 2025
2025-09-26 18:00 - 19:30 | Sodni stolp, Pristan 8, 2000 Maribor, Slovenija
Raziskovalke in raziskovalci bodo na poljuden, izviren in morda tudi zabaven način predstavili svoje tematsko raznolike raziskave in dosežke. Vsak bo imel na voljo 5 minut, nastope pa bosta ocenjevali publika v dvorani in preko spleta in strokovna komisija.
Seznam nastopajočih po vrstnem redu:

Blaž Rodič: Okužba z lažnimi novicami
Luka Radičevič: Na podjetniškem odru ni vedno signala, so pa okvirji
Eva Veler: Moj pes me ne posluša – znanost, na pomoč!
Ana Slavec: Trije mali lenivci
Snehashis Pal: Getting paid for following my basic instincts
Nina Murks in Aleš Holobar: Kako poslušamo mišice?
Neja Bizjak Štrus: Ko glive srečajo plazmo

Dogodek bosta vodila Maja Ratej in Aleš Novak.

Posnetek dogodka je na voljo na tej povezavi.

Koncert PhD Big Bang Benda v sestavi raziskovalcev
2025-09-26 18:00 - 19:30 | Europark, Pobreška cesta 18, Maribor, 2000, Slovenija
Zaigrane bodo različne skladbe, ki jih povezuje topologija.

Dokumentarni film »The social dilemma«
2025-09-26 20:00 - 22:00 | Sodni stolp, Pristan 8, 2000 Maribor, Slovenija
Ogled dokumentarnega filma »The Social Dilemma« za širšo javnost. Film vključuje intervjuje ustvarjalcev družbenih omrežij ter igrane prizore, ki prikazujejo odvisnost najstnika od omrežij. Zaposleni, ki so soustvarjali Facebook, Google, Instagram, WhatsApp, Twitter in druga omrežja, izpostavljajo nepričakovan razvoj in vpliv na množice. Poleg prikaza, kako tehnološki giganti izkoriščajo našo uporabo njihovih »brezplačnih« storitev, film prikaže tudi negativne učinke na uporabnike, podkrepljene z realnimi statističnimi podatki. Trajanje 93 min.

Topologija za fizike
2025-10-01 - 2026-05-30 | Univerza v Mariboru Fakulteta za naravoslovje in matematiko, Koroška cesta 160, Maribor, 2000, Slovenija
Topologija vstopa v fiziko skozi velika vrata. Na poljudnem predavanju v Osnovni šoli Radlje ob Dravi bomo prikazali, da in kako lahko s topologijo predstavimo ključno obnašanje narave.

Laserska tehnika v učilnici: Od tradicionalne obrti do sodobne pedagogike
2025-10-01 - 2026-04-30 | Univerza v Mariboru Fakulteta za naravoslovje in matematiko, Koroška cesta 160, Maribor, 2000, Slovenija
Udeleženci, predvsem učitelji, bodo spoznali, kako lahko CNC laserska tehnika obogati tradicionalno obrt v učilnici. Razprava bo osredotočena na spodbujanje kritičnega razmišljanja, kreativnosti in raziskovalnih sposobnosti učencev s pomočjo sodobne tehnologije. Poudarek bo na povezovanju znanosti, tehnologije in umetnosti ter spodbujanju odprtega znanja in uravnotežene zastopanosti spolov.

Recikliranje in ponovna uporaba materialov
2025-10-01 - 2026-04-30 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Kreativne delavnice za dijake Srednje šole za oblikovanje Maribor, Srednje šole za storitvene dejavnosti in logistiko Šolskega centra Celje ter Gimnazije Ruše. Na ustvarjalnih delavnicah bodo dijaki spoznali, kako lahko reciklirajo polimerne in naravne odpadne materiale, kot so plastika in tekstilije, ter kako jih lahko ponovno uporabijo.

Inženirsko oblikovanje izdelkov
2025-10-01 - 2026-04-30 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Udeleženci bodo pridobili praktične veščine za oblikovanje inženirskih izdelkov, ki združujejo estetiko in uporabnost. Z združevanjem teorije in praktičnih vaj bodo dobili celovit vpogled v proces oblikovanja izdelkov ter se naučili uskladiti funkcionalnost z estetiko. Namenjena je dijakom TŠC Maribor, Gimnazije Slovenska Bistrica, Srednje šole za strojništvo mehatroniko in medije ter Srednje šole za gradbeništvo in varovanje okolja Šolskega centra Celje.

Podnebje, pravo in posameznik – kako se EU odziva na podnebne spremembe?
2025-10-01 - 2026-04-30 | Srednja šola: I. gimnazija Maribor, II. gimnazija Maribor, Gimnazija Murska Sobota, Gimnazija Franca Miklošiča Ljutomer, Gimnazija Rogaška Slatina
Uvod v pravno ureditev v Sloveniji in EU (pravna pismenost dijakov); praktične naloge, ki se začnejo z merjenjem statističnih podatkov v razredu (npr. izračun povprečnega ogljičnega odtisa); oblikovanje praktičnih predlogov za izboljšanje varstva lokalnega okolja znotraj predstavljenih pravnih okvirov.
